Document ID: 31993R0183

Komisjoni määrus (EMÜ) nr 183/93,
29. jaanuar 1993,
millega muudetakse määrust (EMÜ) nr 2568/91 oliiviõlide ja pressimisjääkide omaduste ja asjakohaste analüüsimeetodite kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EMÜ) nr 2046/92, [2] eriti selle artiklit 35a,
ning arvestades, et:
komisjoni määruses (EMÜ) nr 2568/91, [3] viimati muudetud määrusega (EMÜ) nr 3288/92, [4] määratletakse eri tüüpi oliiviõlide ja pressimisjääkide omadused ja asjakohased analüüsimeetodid; määrusega (EMÜ) nr 2568/91 muudetakse samuti nõukogu 12. juuli 1987. aasta määruse nr 2658/87 (tariifi- ja statistikanomenklatuuri ning ühise tollitariifistiku kohta, [5] viimati muudetud komisjoni määrusega (EMÜ) nr 2505/92 [6]) I lisas sätestatud kaupade koondnomenklatuuri 15. kaubagrupi täiendavaid märkusi 2, 3 ja 4;
saadud kogemusi silmas pidades tuleb analüüsimeetodeid kohandada või teatavatel juhtudel täpsustada; samuti on ilmnenud, et määruses (EMÜ) nr 2568/91 on vigu;
käimasolevaid uuringuid arvesse võttes tuleks pikendada ajavahemikku, mille jooksul liikmesriigid võivad kasutada kontrollitud, teaduslikult usaldusväärseid riiklikke analüüsimeetodeid;
teadustegevuse arengust tulenevalt tuleks määruses (EMÜ) nr 2568/91 määratletud oliiviõli omadusi kohandada, et paremini tagada turustatavate toodete puhtust, ning näha ette asjakohane analüüsimeetod;
selleks et võtta kasutusele uue meetodi kohaldamiseks vajalikud vahendid, tuleks meetodi kohaldamise alguskuupäeva mõne kuu võrra edasi lükata;
seepärast tuleks määrust (EMÜ) nr 2568/91 muuta;
käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 2568/91 muudetakse järgmiselt.
1. Artikli 3 esimeses lõigus asendatakse kuupäev 31. detsember 1992 kuupäevaga 28. veebruar 1993.
2. Artikkel 5 asendatakse järgmisega:
"Artikkel 5
Nõukogu määruse (EMÜ) nr 2658/87 [7] I lisas sätestatud kaupade koondnomenklatuuri 15. kaubagrupi täiendavad märkused 2, 3 ja 4 asendatakse käesoleva määruse XIV lisas esitatud tekstiga."
3. Lisasid muudetakse vastavalt käesoleva määruse lisas sätestatule.
Artikkel 2
Käesolev määrus jõustub 21. päeval pärast selle avaldamist Euroopa Ühenduste Teatajas.
Lisa punkti 10 kohaldatakse siiski alates 1. juulist 1993 pärast nimetatud kuupäeva pakendatud oliiviõli suhtes.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 29. jaanuar 1993

Labels: 0
3
17
16